PIWIL1
Piwi-liki protein 1 je protein koji je kod ljudi kodiran genom PIWIL1. Ovaj gen kodira člana potporodice PIWI argonaut proteina, evolucijski konzrrvirAnih proteina koji sadrže i PAZ i Piwi motive, sa važnom ulogom u samoobnavljanju matičnih ćelija , supresiji RNK i translacijskoj regulaciji u različitim organizmima. Kodirani protein može imati ulogu unutrašnjeg regulatora sposobnosti samoobnavljanja zametne linije i hematopoetskih matičnih ćelija. Brojni geni identificirani su kao članovi porodice argonaut, u različitim neljudskim organizmima i smatra se da ti geni imaju važnu ulogu u razvoju i održavanju matičnih ćelija zametne linije. Ljudska porodica argonaut, sastoji se od osam članova. Proteini koji se proizvode od ovih članova porodice zadržavaju zajedničku arhitekturu sa PAZ motivom u sredini i Piwi motivom u C-terminalnoj regiji. Na osnovu poređenja sekvenci, osam članova porodice argonaut klasifikovano je u dvije potporodice: PIWI (PIWIL1/HIWI, PIWIL2/HILI, PIWIL3 i PIWIL4/HIWI2) i potporodicu eIF2C/AGO (EIF2C1/hAG hAGO2, EIF2C3/hAGO3 i EIF2C4/hAGO4). PCR analiza pomoću panela ljudskih cDNK s višestrukim tkivom pokazala je da su sva četiri člana PIWI potporodice eksprimirana uglavnom u sjemenicima, a sva četiri člana potporodice eIF2C/AGO u različitim tkivima odraslih. Eksperimenti imunoprecipitacije i vezivanja sa afinitetom koristeći ljudske HEK293 ćelije kotransfektirane cDNK za DICER sa oznakom FLAG, član porodice ribonukleaza III i članovi porodice argonaut označeni His-om, sugerirali su da su proteini iz članova obje potporodice povezani s DICER-om. Pretpostavlja se da bi barem neki članovi ljudske porodice argonauta mogli biti uključeni u razvoj i održavanje matičnih ćelijaa putem mehanizama za supresiju gena, posredovanih RNK, povezanih s DICER-om.